[{"text_idx": "#000002", "text": "Lapsevanema uneha\u0308ire kui laps ei maga ha\u0308sti\nRaseduse aegne iiveldus ja oksendamine\nNinaneelumandli (adenoid) suurenemine ehk hu\u0308perplaasia\nKrooniline kurgumandlite po\u0303letik ehk tonsilliit"}, {"text_idx": "#000003", "text": "Lapsevanema uneha\u0308ire kui laps ei maga ha\u0308sti"}, {"text_idx": "#000004", "text": "Raseduse aegne iiveldus ja oksendamine"}, {"text_idx": "#000005", "text": "Ninaneelumandli (adenoid) suurenemine ehk hu\u0308perplaasia\nKrooniline kurgumandlite po\u0303letik ehk tonsilliit"}, {"text_idx": "#000006", "text": "Keskko\u0303rvapo\u0303letiku tunnuseks on punetav trummikile"}, {"text_idx": "#000007", "text": "Keskko\u0303rvapo\u0303letik on keskko\u0303rva limaskesta po\u0303letik, mida po\u0303hjustavad kuulmeto\u0303rve kaudu trummio\u0303o\u0303nde sattuvad bakterid (umbes 60% juhtumitest) ja viirused (umbes 40 %). Imikutel ja va\u0308ikelastel on kuulmeto\u0303ri suhteliselt lu\u0308hike, nii et haigus-tekitajatel on va\u0308ga lihtne trummio\u0303o\u0303nde tungida. Lastel on keskko\u0303rvapo\u0303letiku sagedasemaks po\u0303hjuseks suurenenud adenoid. See lu\u0308mfikoe vohamine takistab po\u0303letike korral keskko\u0303rva o\u0303hutamist. Tagaja\u0308rjena vo\u0303ivadki esineda limaskesta po\u0303letik ja ko\u0303rvavalud."}, {"text_idx": "#000008", "text": "Keskko\u0303rvapo\u0303letiku peamisteks tunnusteks on torkiv valu ja survetunne ko\u0303rvas. Vo\u0303ib esineda ka kuulmise langust, trummikile purunemise korral ka kerget veritsust. Trummikile vigastus paraneb ise a\u0308ra umbes kahe na\u0308dalaga."}, {"text_idx": "#000009", "text": "A\u0308gedat keskko\u0303rvapo\u0303letikku diagnoositakse patsiendi kaebuste ja ko\u0303rva vaatluse abil. Ko\u0303rva, nina ja kurgu vaatamiseks kasutatakse abivahenditena mikroskoopi / otoskoopi, ko\u0303rva-, nina- ja kurgupeeglit. Keskko\u0303rvapo\u0303letiku korral on trummikile tugevalt punetav ja ettevo\u0303lvunud. Imikud ja va\u0308ikelapsed reageerivad ko\u0303rvavaludele nutu ja karjumisega. Haigestumise korral on neil halb uni ja kehv so\u0308o\u0308giisu. Sageli haaravad lapsed ka\u0308ega valutava ko\u0303rva suunas."}, {"text_idx": "#000010", "text": "Raviks ma\u0308a\u0308ratakse enamasti nina- vo\u0303i ko\u0303rvatilku, valude puhul valuvaigisteid ja tugeva po\u0303letiku korral antibiootikume. Va\u0308ga tugeva tu\u0308sistunud po\u0303letiku korral tekib trummikiletagune vedelik. Antud juhul on vajalik trummikile dreneerida ja po\u0303letikuline vedelik siseko\u0303rvast va\u0308lja lasta."}, {"text_idx": "#000011", "text": "Ko\u0303rvapo\u0303letikku ei ole enamasti vo\u0303imalik ennetada. Va\u0308iksem risk haigestumiseks on u\u0308lemiste hingamisteede infektsioonide va\u0308ltimine. Probleemid ko\u0303rvadega va\u0308henevad ka siis, kui lastel eemaldada suurenenud adenoid."}, {"text_idx": "#000012", "text": "Nina-, ko\u0303rva-, kurguarstide vastuvo\u0303tud toimuvad argipa\u0308eviti. Vastuvo\u0303tule on soovitav ennast..."}]